Qozog‘istonning Oqto‘be viloyatidagi “Jaysan avto” chegara punktida chegarachilar “noqonuniy yuk”ni aniqlashgan. Bu haqda “Moy GOROD” portali muxbiri xabar berdi. Qozog‘iston milliy xavfsizlik qo‘mitasi matbuot xizmati ma’lumotlariga ko‘ra, chegarachilar Qozog‘istondan Rossiyaga yo‘nalayotgan “DAF” yuk mashinasining tamg‘alangan tirkamasi trosi butligiga shubha qilishgan. “Chegara naryadi boshlig‘i tomonidan sinchkov tekshiruv o‘tkazishga qaror qilingan. Uning natijasida konteynerda O‘zbekistonning 1962 yilda tug‘ilgan, Rossiyaga kirishi cheklangan fuqarosi aniqlangan”, deb xabar bergan qo‘mita matbuot xizmati. Qozog‘istondan boshqa davlat hududiga noqonuniy kirish uchun xorijliklarga transport vositasini taqdim qilish yo‘li bilan noqonuniy migratsiyani tashkillashtirganlik uchun yuk mashinasining haydovchisi – O‘zbekistonning 49 yoshli fuqarosi ushlangan.